# OBRAZLOŽENJE IZMJENA I DOPUNA FINANCIJSKOG PLANA HŽ PUTNIČKOG PRIJEVOZA ZA 2022. GODINU I PROJEKCIJA PLANA ZA 2023. I 2024. GODINU

## PRIHODI

|  |  |  |  |  |
| --- | --- | --- | --- | --- |
|  | **Plan za 2022.** | **Povećanje/**  **Smanjenje** | **Novi plan za 2022.** | **Indeks** |
| PRIHODI POSLOVANJA | 878.424.699 | -127.808.620 | 750.616.079 | 85,45 |
| PRIHODI OD PRODAJE NEFINANCIJSKE IMOVINE | 600.000 | 1.913.703 | 2.513.703 | 418,95 |
| **UKUPNI PRIHODI** | **879.024.699** | **-125.894.917** | **753.129.782** | **85,68** |

Ukupni prihodi u Prijedlogu izmjena i dopuna Financijskog plana za 2022. godinu iznose 753.129.782 kune te su za 125.894.917 kuna, odnosno 14,3 % manji u odnosu na usvojeni plan.

Najveće odstupanje bilježi se na stavci 633 Pomoći proračunu iz drugih proračuna i izvanproračunskim korisnicima te stavci 638 Pomoći temeljem prijenosa EU sredstava gdje je došlo do smanjenja prihoda za 118.934.000 kuna. Naime, zbog promjena u dinamici realizacije projekata povlačenje dijela sredstava prenosi se u 2023. godinu.

Prihodi od pruženih usluga planiraju se u iznosu 177.091.000 kuna dok se Prihodi od prodaje nefinancijske imovine planiraju se u iznosu od 2.513.703 kune.

## RASHODI

|  |  |  |  |  |
| --- | --- | --- | --- | --- |
|  | **Plan za 2022.** | **Povećanje/**  **Smanjenje** | **Novi plan za 2022.** | **Indeks** |
| RASHODI POSLOVANJA | 688.146.038 | -5.640.225 | 682.505.813 | 99,18 |
| RASHODI ZA NABAVU NEFINANCIJSKE IMOVINE | 417.874.140 | -123.933.999 | 293.940.141 | 70,34 |
| **UKUPNI RASHODI** | **1.106.020.178** | **-129.574.224** | **976.445.954** | **88,28** |

Ukupni rashodiu Prijedlogu izmjena i dopuna Financijskog plana za 2022. godinu iznose 976.445.954 kune te su za 129.574.224 kune, odnosno 11,7 % manji u odnosu na usvojeni plan.

Planirani rashodi za zaposlene veći su za 6.792.472 kune u odnosu na usvojeni plan, odnosno 2,9%.

Materijalni rashodi smanjeni su za 14.380.697 kuna, odnosno 3,3 % u odnosu na usvojeni plan.

Financijski rashodi iznose 14.511.000 kuna te su za 550.000 kuna veći u odnosu na usvojeni plan.

Rashodi za nabavu nefinancijske imovine iznose 293.940.141 kunu te su manji za 123.933.999 kuna u odnosu na usvojeni plan zbog promjena u dinamici realizacije projekata, a čine ih:

-       rashodi za nabavu proizvedene dugotrajne imovine u iznosu od 267.440.141 kunu koji se odnose na prijevozna sredstva u iznosu od 259.140.141 kunu i nematerijalnu proizvedenu imovinu u iznosu od 8.300.000 kuna

-       rashodi za dodatna ulaganja na nefinancijskoj imovini u iznosu od 26.500.000 kuna, a odnose na ulaganja u prijevozna sredstva, građevinske objekte te ostalu nefinancijsku imovinu.

## RAČUN FINANCIRANJA

|  |  |  |  |  |
| --- | --- | --- | --- | --- |
|  | **Plan za 2022.** | **Povećanje/**  **Smanjenje** | **Novi plan za 2022.** | **Indeks** |
| PRIMICI OD FINANCIJSKE IMOVINE I ZADUŽIVANJA | 207.305.019 | -1.364.901 | 205.940.118 | 99,34 |
| IZDACI ZA FINANCIJSKU IMOVINU I OTPLATE | 53.000.000 | 0 | 53.000.000 | 100 |
| PRIJENOS DEPOZITA IZ PRETHODNE GODINE | 72.690.460 | 0 | 72.690.460 | 100 |
| PRIJENOS DEPOZITA U SLJEDEĆU GODINU | 0 | -2.314.406 | -2.314.406 |  |
| **NETO FINANCIRANJE** | **226.995.479** | **-3.679.307** | **223.316.172** | **98,38** |

Prijedlog izmjena i dopuna Financijskog plana HŽ Putničkog prijevoza za 2022. rezultira manjkom prihoda u odnosu na rashode u iznosu od 223.316.172 kune.

Planirani primici od financijske imovine i zaduživanja za 2022. godinu iznose 205.940.118 kuna, a odnose se na planirana zaduženja kod inozemnih kreditnih institucija vezana uz nabavu novih motornih vlakova.

Planirani izdaci za otplatu glavnice primljenih kredita i zajmova za 2022. godinu iznose 53.000.000 kuna te su nepromijenjeni u odnosu na usvojeni plan.